kapcsolt vállalkozás apport 

2010/41. Adózási kérdés
kapcsolt vállalkozások között alkalmazott árak módosítása apport esetén
[a társasági adóról és az osztalékadóról szóló 1996. évi LXXXI. törvény (a továbbiakban: Tao. tv.) 18. § (6) bekezdés]

A Tao. tv. 18. § (6) bekezdése szerint a kapcsolt vállalkozások között alkalmazott árak módosításáról szóló (1)-(5) bekezdések előírásai alkalmazandók a következő esetekben:

- a jegyzett tőke nem pénzbeli hozzájárulással történő teljesítése,

- a jegyzett tőke nem pénzbeli hozzájárulással történő emelése,

- a jegyzett tőke tőkekivonással történő leszállítása,

- a jogutód nélküli megszűnéskor a nem pénzben történő vagyonkiadás,

- az osztalék nem pénzbeli vagyoni értékű juttatásként történő teljesítése,

ha a többségi befolyással rendelkező, vagy az alapítással ilyenné váló tag (részvényes) teljesíti a nem pénzbeli hozzájárulást, illetve részesedik a vagyonból.

A szabályozás alapulvételével tehát nem pénzbeli vagyoni hozzájárulás (apport) szolgáltatása esetén akkor kell a Tao. tv. kapcsolt vállalkozások egymás közötti, a szokásos piaci ártól eltérő áralkalmazása miatti korrekciós tételekre figyelemmel lenni, ha

- alapításkor többségi befolyással rendelkezővé válik az apport szolgáltatója, vagy

- a jegyzett tőke emelése során a többségi befolyással rendelkező szolgáltatja az apportot.

Nem kell azonban alkalmazni a Tao. tv. 18. § (1)-(5) bekezdésében foglaltakat - a fentiekből következően - abban az esetben, ha például a jegyzett tőke emelésére oly módon kerül sor, hogy a társaságban („B” cégben) többségi befolyással nem rendelkező tag (egy kapcsolt vállalkozási viszonyban nem álló „A” cég) a jegyzett tőke nem pénzbeli hozzájárulással történő emelése következtében válik többségi befolyással rendelkezővé („B” cégben).

[Nemzetgazdasági Minisztérium 8336/2010. - APEH Ügyfélkapcsolati és Tájékoztatási főosztály 5227512352/2010.; AEÉ 2010/9.]
Tao tv 

17.§

(6) Az alapítónak (ide nem értve az átalakulással, egyesüléssel, szétválással történő alapítást), a tőkét befogadó, a vagyont kiadó adózónak, továbbá a tagnak (részvényesnek) az (1)-(5) bekezdés előírásait a jegyzett tőke, tőketartalék nem pénzbeli hozzájárulással történő teljesítése, emelése, a jegyzett tőke tőkekivonással történő leszállítása esetén, továbbá a jogutód nélküli megszűnéskor a nem pénzben történő vagyonkiadásra, valamint az osztalék nem pénzbeli vagyoni értékű juttatásként történő teljesítésére is alkalmaznia kell, ha többségi befolyással rendelkező vagy az alapítással ilyenné váló tag (részvényes) teljesíti a nem pénzbeli hozzájárulást, illetve részesedik a vagyonból.

